ande zijden segghen de vors executeurs al waert zoe
dat zij de vors goede vercocht hadden dat zij nochtans dien
niet teghenstaen hoopten en meynden vander geluften van
waerscape ende genoechdoene der selver goeden onghehoud
te zijne om deswille dat de vors wijlen meester henrick
meys in zijnen testamete begheert heeft alle zijn goeden
vercocht ende om goedswille gegheven te wordden daer
aen zij egheen verhael en souden weten te gecrighen op
dat daer inne enich gebreck gebuerde Dair op de vors
henricus vasont de jonghe antwoirden zeyde dat hij te
vreden ware dat de vors executeurs hem goedinghe
deden niet gelufte van waerscape ende genoech doene als
executeurs vand selven testamente dwelck de vors henr
vasont hoopte dat alsoe sculdich soude zijn te geschieden
daer mede den vors heen executeurs dochte hen gepraept
te wordden coe vre men gebreck in des vors es bevonde
mids dien dat alle de goede desselfs wijlen meester henricx
gelijck vors steet om goodswille ghegheven moeten
zijn bijden welcken egheen verhelen en is maer pre
senteerden daer vore genoech te doene eenen termijn
van sesse jairen vervolghen ende de geluften van
waerscape ende genoechdoene desselfs wijlen meest
henricx meys gelijck de brieve begripen den vors henr
den coopere ten selven rechte over te gheven Ende
om dat wel betaempt dat de vercoops ende de
coopere wel verwaert moeghen bliven in des vors
es Soe es overdraghen bijden vors raide vander
stadt datmen openbeirlijck cundighen ende uut
roepen sal ten naesten daghe van publicatien